ڕێگە

وێنۆک|شاڕێگەی ٤٠١، ڕێگەیەکی مۆدێرنی قیڕی لە شاری تۆرنتۆ
ڕێگە قۆناغێکە کە لەسەر زەویدا بۆ ھاتوچۆ دیاری دەکرێت یان دەکرێتەوە و لە شوێنێکەوە بۆ شوێنێکی تر دەچێت. ڕێگەکان بە دەستی مرۆڤ دروست دەکرێن و ھەزاران ساڵە بۆ مەبەستی ھاتوچۆی بە پێ، بە وڵاخ یان (بە زۆری لە سەدەی بیستەمەوە) بە ئۆتۆمۆبیل بە کار دێن. لە ئەمڕۆدا داڕشتن و کردنەوەی ڕێگەکان کاری ئەندازیارانی شارستانییە.

 جۆری ڕێگە بەپێی مەتریاڵ 
لە ڕابردوودا ڕێگەکان تەنیا لەسەر زەویدا دیاری دەکران و ئەگەر بۆ ھاتوچۆی گالیسکەکان بوونایە دەکوترانەوە. ھەرچەند نموونەی ڕێگەی پێشکەوتووتریش لە شارستانییەتە کۆنەکاندا وەکوو میسر یان ڕۆمای کۆندا بینراوە.http://www.nytimes.com/1994/05/08/world/world-s-oldest-paved-road-found-in-egypt.html  بەڵام ئەمڕۆ بە گشتی ڕووی دەرەکیی ڕێگەکان لە ئەم مەتریاڵانە دروست دەکرێت:
 کۆنکریت
 قیڕ
 خاک (چەو و زیخ)

 کارایی ڕێگە 

وێنۆک|ڕێگە لە چەند توێ ماتریاڵی جۆراوجۆر دروست دەبێت.
ڕێگەکان بە تێپەڕبوونی کات کۆن دەبن، دادەوەشێن و ئاستی کاراییان دێتە خوارەوە. ئەم داوەشانە ڕەنگە خۆی لە ڕێی قڵیشی ڕووی ڕێگە یا برینەکانی ترەوە دەربخات. دواتر قڵیشەکان گەورەتر دەبن و ڕەنگە چاڵ لە ڕووی ڕێگەکەدا دروست بکەن. لەم کاتەدا ڕێگەکە پێویستی بە نۆژەنکردنەوە دەبێت. نۆژەنکردنەوەکە ڕەنگە بچووک بێت و تەنیا بە گیراندن یا داپۆشینی قڵیشەکان دوایی بێت یا دەکرێت نۆژەنکردنەوەیەکی گەورە بێت و توێیەکی تازەی ئاسفاڵت یا کۆنکریت بە سەر ڕێگەکەدا بخرێت یا تەنانەت لە بنەڕەتەوە دروست بکرێتەوە.

 ئەمانەش ببینە 
 مۆدێلکردنی کارایی ڕێگە
 نیشانەی بارودۆخی ڕووی ڕێگە
 نیشانەی نێونەتەوەیی زبری

 سەرچاوەکان 

 A. T. Papagiannakis, E. A. Masad, (2007), “Pavement Design and Materials,” Wiley.

پۆل:ڕێگەکان
پۆل:ئەندازیاریی شارستانی
پۆل:ژێرخان
پۆل:جۆری ڕێگەکان